cyanic-selkie/wikianc huggingface dataset:
Հայաստան-ԵՄ համապարփակ և ընդլայնված գործընկերության համաձայնագիր (ՀԸԳՀ)
Արձագանք
Հատկանշական է, որ 2017 թվականի նոյեմբերի 24-ին նախատեսված պայմանագրի ստորագրումից առաջ ՀՀ ԱԳ նախարար Էդվարդ Նալբանդյանի հրավերով Հայաստան էր այց կատարել ՌԴ ԱԳ նախարար Սերգեյ Լավրովը, ում ընդունել էր նաև ՀՀ նախագահ Սերժ Սարգսյանը։ Նոյեմբերի 21-ին տեղի են ունեցել Էդվարդ Նալբանդյանի և Սերգեյ Լավրովի բանակցությունները, որոնց արդյունքներով նախարարները հանդես են եկել համատեղ մամուլի ասուլիսով։ Նույն օրը Էդվարդ Նալբանդյանն ու Սերգեյ Լավրովը Հայաստանի Ազգային պատկերասրահում բացել են Հայաստանի և Ռուսաստանի միջև դիվանագիտական հարաբերությունների հաստատման 25-ամյակին նվիրված պատմական լուսանկարների և փաստաթղթերի «Հայաստան-Ռուսաստան. դարերով ստուգված բարեկամություն» խորագրով ցուցահանդեսը ։
Անդրադառնալով Հայաստան-ԵՄ համաձայնագրին, նոյեմբերի 24-ին Հայաստանում Ռուսաստանի դեսպան Իվան Վոլինկինը կարծիք է հայտնել, որ «Հայաստանն ինքնիշխան պետություն է և իրավունք ունի մասնակցելու ցանկացած պայմանագրի և միավորման, որոնք չեն հակասում նախկինում ստանձնած պարտավորություններին»։ Միաժամանակ նա ավելացրել է, որ «Հայաստանի անվտանգությունն ապահովելու հարցում ԵՄ-ն չի կարող փոխարինել Ռուսաստանին» ։
Արտաքին հղումներ
Կատեգորիա:Հայաստանի պայմանագրեր Կատեգորիա:Եվրոպական միության պայմանագրեր և հռչակագրեր Կատեգորիա:2017 կնքված պայմանագրեր Կատեգորիա:2017 նոյեմբերի իրադարձություններ Հայաստանում Կատեգորիա:2017 Հայաստանում Կատեգորիա:2017 Եվրոպական միությունում Կատեգորիա:Հայաստան-Եվրոպական միություն հարաբերություններ
Թրոգեն (Վերին Ֆրանկոնիա)
Թրոգեն (Trogen), կոմունա Գերմանիայում՝ Բավարիա երկրամասի Հոֆ շրջանում։
Հեղափոխություն Եմենում (2011—2012)
Հեղափոխություն Եմենում, բողոքի ցույցեր, որոնք սկսվեցին Եմենում 2011 թվականի հունվարից։ Հունվարի 22-ին տեղի ունեցավ երկրի նախագահ` Ալի Աբդալլա Սալեհի հրաժարականի պահանջով առաջին ցույցը, ով այդ ժամանակ արդեն 32 տարի` 1978 թվականից կանգնած էր իշխանության գլուխ ։ Հունվարի 27-ին երկրի մայրաքաղաք Սանաայի փողոցներ դուրս եկան հազարավոր մարդիկ նախագահի հրաժարականի պահանջով  ։
Նախապատմություն
Երկրում հակամարտություն է ընթանում Ալ-Կաիդայի հետ, ով Եմենում ունի ամուր դիրքեր, իսկ երկրի հարավում լայն աջակցություն են վայելում անջատողական շարժումները, ովքեր ցանկանում են Եմենի Ժողովրդավարական հանրապետության վերածնունդը։
Արաբական գարունը Եմենում
2011
Ապրիլի կեսերին Շեիխ Սադեկ ալ Ահմարը կոչ արեց երկրի նախագահ՝ Ալի Աբդուլլա Սալեհ «պատվով» հրաժարական տալ, առաջարկելով խուսափել երկրում արյունահեղությունից ։ Ավելի վաղ Xinhua-ն հղում անելով ուժային կառույցներում իրենց աղբյուրներին ու վկաներին հայտնեցին, որ երկրի մայրաքաղաքում՝ նախագահական նստավայրի շրջանում փոխհրաձգություն է սկսվել ուժային կառույցների ու ընդդիմության կողմը անցած զինվորականների միջև։ Մարտի վայր բերվեցին նախագահական գվարդիայի ստորաբաժանումներ։ Գործակալության աղբյուրների տվյալներով, փոխհրաձգության պատճառով զոհվեցին ավելի քան հինգ մարդ ։
Սալեհի հեռանալը
2011 թվականի նոյեմբերի 23-ին նախագահ Սալեհը Սաուդյան Արաբիայի մայրաքաղաք Ալ-Ռիադում թագավոր՝ Աբդուլլահ իբն Աբդուլ-Ազիզ ալ-Սաուդը և գահաժառանգ արքայազն՝ Նաիֆ բին Աբդուլ-Ազիզ Ալ Սաուդի ներկայությամբ ստորագրեց երկրի փոխնախարար՝ Աբդ Ռաբբո Մանսուր ալ Հադիին լիազորությունները փոխանցելու հրամանագիրը, չորրորդ փորձից, որից երեքը ձախողվեցին։ Ինքը Սալեհը ստացավ «պատվավոր նախագահի» կարգավիճակ, մինչև նոր երկրի ղեկավարի ընտրությունը, և հայտնեց, որ պատրաստվում է լքել Եմենը և հեռանալ ԱՄՆ բուժվելու համար։
Դեկտեմբերի 24-ին Սանեյում Սալեհին ենթակա զինվորականները (իր որդու ղեկավարությամբ) կրակ բացեցին ցուցարարների վրա, պահանջելով դատ պահանջելով նախկին նախագահի նկատմամբ, ամենաքիչը 9 մարդ զոհվեց ու 90-ը վիրավորվեցին։ Հաջորդ օրը Սալեհը հայտարարեց, որ մտադիր է գնալ ԱՄՆ, որպեսզի «հնարավորություն տա ազգային միասնական անցումային կառավարությանը պատրաստվել ընտրություններին» ։
2012 թվականի հունվարի 9 Եմենի ժամանակավոր կառավարությունը ընդունեց հեռացած նախագահ՝ Սալեհին դատական հետապնդումից իմունիտետ տալու օրենքը։ Համաձայն ձևական ընթացակարգի, օրինագիծը պետք է նաև ստանա Եմենի խորհրդարանի համաձայնությունը։ Եմենցիները վրդովված են Սալեհին տրված դատական իմունիտետից ։ Խորհրդարանի նիստը որոշված էր անցկացնել հունվարի 11-ին, սակայն ցուցարարների ազդեցության տակ հետաձգվեց մինչև շաբաթ, հունվարի 14-ը։
Հունվարի 15-ին Ալ-Կաիդայի զինյալները գրավեցին Եմենի մայրաքաղաքից 170 կիլոմետր հեռավորության վրա գտնվող Ռադա քաղաքը ։
Հունվարի 18-ին Եմենի ԱԳՆ-ն հայտարարեց, որ հնարավոր է նախագահական ընտրությունները երկրում հետաձգվեն կապված անվտանգության հարցերի հետ (ինչպես հաղորդվում է, մինչև այդ Սահելը հանդիպել էր երկրի անվտանգության գծով բարձրաստիճան պաշտոնյաների հետ ու խնդրել է նախագահական ընտրությունները հետաձգել մինչև 2012 թվականի մայիսի 22-ին) ։
Եմենի նոր նախագահ՝ Աբդ Ռաբբո Մանսուր Հադին շաբաթ օրը՝ փետրվարի 25-ին, ընդունեց երդումը, իսկ երդմնակալության արարողությունը տեղի ունեցավ փետրվարի 27-ին Սանաայում։
Իրադարձությունների արձագանքը
Մարտի 18-ին ցույցերի ժամանակ գնդակահարությունից հետո, որպես բողոքի նշան երկու նախարարներ հրաժարական տվեցին, ՄԱԿ-ի դեսպանը հրաժարական տվեց, 23 պատգամավոր վայր դրեցին իրենց մանդատները ու դուրս եկան նախագահի կուսակցությունից, այս ամբողջը հանգեցրեց երկրի նախագահի հրաժարականի։
Գրականություն
Կատեգորիա:Եմենի պատմություն Եմեն Կատեգորիա:Պետական հեղաշրջումները Եմենում
Շիբլիան
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 456 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
W- և Z-բոզոններ
W- և Z-բոզոններ, տարրական մասնիկներ, որոնցով պայմանավորված է թույլ փոխազդեցությունը։ Բացահայտվել են ՑԵՌՆ-ում, 1983 թվականին։ W և Z բոզոնների գոյության փորձնական հաստատումը համարվում է տարրական մասնիկների ֆիզիկայի ստանդարտ մոդելի ամենակարևոր հաջողություններից մեկը։
W-մասնիկն այդպես կոչվել է թույլ փոխազդեցության առաջին տառից (անգլ. Weak) ։ Z-մասնիկն իր անվանումն ստացել է պայմանավորված Z-բոզոնի զրո (անգլ. Zero) էլեկտրական լիցք ունենալու հանգամանքով։
Հիմնական հատկությունները
W-բոզոնները երկու տիպի են՝ +1 և −1 էլեկտրական լիցքով (տարրական էլեկտրական լիցքի միավորներով). W+ բոզոնը W−-ի հակամասնիկն է, Z-բոզոնը (կամ Z0) էլեկտրականապես չեզոք է և ինքին իր հակամասնիկն է։ Բորոր այս մասնիկների կյանքի տևողությունը շատ կարճ է՝ մոտ 3 վայրկյան
Այս բոլոր երեք բոզոնների սպինը 1 է։
W+ կամ W− բոզոն առաքելը կարող է կամ 1 միավորով մեծացնել, կամ 1 միավորով փոքրացնել առաքող մասնիկի էլեկտրական լիցքը և 1 միավորով փոխել սպինը։ Միևնույն ժամանակ W-բոզոնը կարող է փոխել մասնիկի սերունդը, օրինակ՝ տարօրինակ քվարկը վերածել վերև-քվարկի։ Z0 բոզոնը չի կարող փոխել ոչ էլեկտրական լիցքը, ոչ մի ուրիշ լիցք (տարօրինակություն, հմայք և այլն), կարող է փոխել միայն սպինը և իմպուլսը, այնպես որ այն երբեք չի փոխում իրեն առաքող մասնիկի սերունդը կամ բույրը (տես չեզոք հոսանք)։
Թույլ փոխազդեցություն
W- և Z-բոզոնները թույլ փոխազդեցությունը պայմանավորող մասնիկներն են, ինչպես ֆոտոնը էլեկտրամագնիսական փոխազդեցությունը պայմանավորող մասնիկն է։ W-բոզոնը կարևոր դեր ունի միջուկային բետա-տրոհման մեջ։ Օրինակ, դիտարկենք կոբալտի Co60 իզոտոպի բետա-տրոհումը, որը գերնոր աստղերի բռնկման ժամանակ ընթացող կարևոր պրոցես է.
Այստեղ ևս նեյտրոնն ինքը ոչ թե տարրական, այլ բաղադրյալ մասնիկ է, կազմված վերև-քվարկից և երկու ներքև-քվարկներրից (udd)։ Այնպես որ իրականում բետա տրոհմանը մասնակցնում է d-քվարկներից միայն մեկը, որը փոխակերպվում է u-քվարկի, որպեսզի ձևավորվի պրոտոն (uud)։ Այսպիսով ամենահիմնանար մակարդակում թույլ փոխազդեցությունը պարզապես փոխում է մեկ քվարկի բույրը.
Z-բոզոնի բոլոր քվանտային թվերը մեկ են, քանի որ նա ինքն իր հակամասնիկն է (այսպես կոչված իսկապես չեզոք մասնիկներ)։ Հետևաբար, Z-բոզոնի փոխանակությունը մասնիկների միջև, որը կոչվում է չեզոք հոսանքների փոխազդեցություն, չի փոխում փոխազդող մասնիկներին։ Ի տարբերություն բետա-տրոհման, չեզոք հոսանքների փոխազդեցության դիտարկումը պահանջում է այնպիսի հսկայական ֆինանսական ներդրումներ մասնիկների արագացուցիչներում և դետեկտորներում, որը հնարավոր է միայն աշխարհի բարձր էներգիաների ֆիզիկայի մի քանի լաբորատորիաներում։
W- և Z-բոզոնների կանխատեսումը
1950-ական թվականներին քվանտային էլեկտրադինամիկայի տպավորիչ հաջողություններին հաջորդեցին թույլ փոխազդեցության համար ևս այդպիսի տեսություն կառուցելու փորձերը։ Դա հաջողվեց 1968 թվականին՝ էլեկտրամագնիսականության և թույլ փոխազդեցության ընդհանուր տեսությունների կառուցումով, ինչը իրականացրեցին Շելդոն Գլեշոուն, Սթիվեն Վայնբերգը և Աբդուս Սալամը։ Դրա համար նրանք համատեղ ստացան ֆիզիկայի Նոբելյան մրցանակը 1979 թ. ։ Նրանց էլեկտրաթույլ փոխազդեցության տեսությունը կանխատեսում էր ոչ միայն W-բոզոնը, որն անհրաժեշտ էր բետա-տրոհումը բացատրելու համար, այլև նոր Z-բոզոնը, որը մինչ այդ երբևէ չէր դիտվել։
Փաստը, որ W- և Z-բոզոններն ունեն զանգված՝ ի տարբերություն ֆոտոնի, էլեկտրաթույլ տեսության զարգացման գլխավոր խոչընդոտն էր։ Այս մասնիկները ճշգրիտ նկարագրվում են SU(2) տրամաչափային սիմետրիայով, սակայն տրամաչափային տեսության բոզոնները պետք է զանգված չունենան։ Այսպես, ֆոտոնը առանց զանգվածի բոզոն է, քանի որ էլեկտրամագնիսականությունը նկարագրվում է U(1) տրամաչափային սիմետրիայով։ Պետք է մի մեխանիզմ, որը կխախտի SU(2) սիմետրիան՝ ընթացքում զանգված հաղորդելով W- և Z-բոզոններին։ Մի բացատրություն՝ Հիգսի մեխանիզմը, առաջարկեց Պիտեր Հիգսը 1960-ականների վերջին։ Այն կանխատեսում էր ևս մեկ նոր մասնիկի՝ Հիգսի բոզոնի գոյությունը։
Թույլ փոխազդեցության SU(2) տրամաչափային տեսությանը, էլեկտրամագնիսական փոխազդեցության և Հիգսի մեխանիզմի համակցումը հայտնի է Գլեշոու-Վայնբերգ-Սալամի մոդել անունով։ Այժմ դա տարրական մասնիկների ֆիզիկայի ստանդարտ մոդելի սյուներից մեկն է։
W- և Z-բոզոնների փորձնական բացահայտումը
W- և Z-բոզոնների բացահայտումը ՑԵՌՆ-ի պատմության ամենահաջողակ էջերից է։ Սկզբում, 1973 թ., անցկացվեցին էլեկտրաթույլ փոխազդեցության տեսությամբ կանխատեսված չեզոք հոսանքների դիտարկումներ։ «Գարգամել» վիթխարի բշտկավոր խցիկում, որը լուսավորվում էր արագացուցիչից նեյտրինոների փնջով, լուսանկարվեցին մի քանի էլեկտրոնների հետքեր, որոնք հանկարծ սկսել էին շարշվել ասես իրենք իրենց։ Այս երևույթը մեկնաբանվեց որպես նեյտրինոյի և էլեկտրոնի փոխազդեցություն անտեսանելի Z-բոզոնի փոխանակության միջոցով։ Նեյտրինոն նույնպես շատ դժվար է դետեկտել, այնպես որ միակ դիտելի էֆեկտը փոխազդեցությունից հետո էլեկտրոնի ստացած իմպուլսն է։
Իրենց՝ W- և Z-բոզոնների հայտնաբերմանը պետք էր սպասել, քանի դեռ հնարավոր չէր դարձել դրանց ստեղծման համար բավականաչափ հզոր արագացուցիչների կառուցումը։ Այդպիսի առաջին մեքենան սուպեր-պրոտոնային սինքրոտրոնն էր (ՍՊՍ), որի միջոցով Կառլո Ռուբիան և Սիմոն վան դեր Մեերը մի շարք փորձերում ստացան W-բոզոնների գոյության աներկմիտ ապացույցներ։ Ինչպես բարձր էներգիայի ֆիզիկայի մյուս փորձերում, այս փորձերը ևս (UA1 և UA2) բազմաթիվ մարդկանց աշխատանքի արդյունք էին։ W-բոզոնը հայտնաբերելուց (1983 թվականի հունվարին) մի քանի ամիս անց բացահայտվեց Z-բոզոնը (1983 թվականի մայիս)։ Ռուբիան և վան դեր Մեերը իրենց հայտհագործությունից քմիսներ անց՝ 1984 թվականին Ֆիզիկայի Նոբելյան մրցանակ ստացան, ինչը արտառոց քայլ էր սովորաբար պահպանողական Նոբելյան ֆոնդի կողմից։
Բոզոնների տրոհման կանալները
Z-բոզոնը 69.91 % հավանականությամբ տրոհվում է հադրոնների. լեպտոնների և հակալեպտոնների տրոհվելու հավանականությունը 10.10 % է ։
Բոզոնների առաջացումը
2014 թ. ATLAS համագործակցությունը հայտնեց W-բոզոնների զույգի ծնունդի մասին ։
Արտաքին հղումներ
Կատեգորիա:Ստանդարտ մոդել Կատեգորիա:Տարրական մասնիկների ֆիզիկա Կատեգորիա:Բոզոններ
Ալ-Խաշանիայի շրջան
Ալ-Խաշանիայի շրջան (ناحية الخشنية), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Կունեյտրայի գավառի չորս շրջաններից մեկը։
Վարչական կենտրոնն է Ալ-Խաշանիա քաղաքը։ 2004 թվականի մարդահամարի տվյալներով շրջանը ունի 17,382 բնակչություն ։ Տարածքը 346.15 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կունեյտրայի գավառ
Ֆրանց Բրենթանո
Ֆրանց Բրենթանո (Franz Brentano; ), ավստրիացի փիլիսոփա, հոգեբան: Նրա հայացքները մեծապես նպաստեցին ֆունկցիոնալիզմի, ֆենոմենոլոգիայի, գեշտալտ և հումանիստական հոգեբանական ուղղությունների առաջացմանը:
Կենսագրություն
Ծնվել է 1838 թվականի հունվարի 16-ին Գերմանիայի Մարիենբերգ քաղաքում: Բեռլինի, Մյունխենի և Տյուբինգենի համալսարաններում ուսումնասիրում է աստվածաբանություն: 1864 թվականին ձեռնադրվում է որպես կաթոլիկ հոգևորական, սակայն եկեղեցական որոշ դրույթների հետ անհամաձայնության պատճառով զրկվում է իր հոգևոր աստիճանից: 1872 թվականին աշխատում է Վյուրցբուրգի համալսարանում՝ որպես պրոֆեսոր, իսկ երկու տարի անց տեղափոխվում Վիեննայի համալսարան: Նրա ուսանողների շարքին են պատկանում այնպիսի հոգեբաններ, ինչպիսիք են Կարլ Շտուփֆը, Զիգմունդ Ֆրոյդը: 1874 թվականին լույս է տեսնում Բրենթանոյի ամենահայտնի «Հոգեբանությունը էմպիրիկ տեսանկյունից» աշխատությունը, որտեղ նա հեռակա կերպով բանավիճում է Վիլհելմ Վունդտի հետ: Որոշ ժամանակ ապրում է Իտալիայում, չզբաղեցնելով ոչ մի ակադեմիական պաշտոն: Ֆրանց Բրենթանոն մահացել է 1917 թվականին մարտի 17-ին, Ցյուրիխում:
Գիտական հայացքները
Ընդհանուր առմամբ Բրենթանոյի տեսակետը հակադիր էր Վիլհելմ Վունդտի տեսությանը: Հենվելով արիստոտելյան փիլիսոփայության վրա՝ Բրենթանոն առաջադրում է գիտակցության հոգեբանության նոր տարբերակ, որի սահմաններում հստակորեն տարբերակւխւմ են ներքին հոգեկան փորձը և արտաքին ֆիզիկական աշխարհը, փորձի կառուցվածքային և գործողութային կողմերը: Ըստ Բրենթանոյի, զգայության բովանդակությունը՝ զգայվող որակը, տարբերվում է ընկալման գործողությունից. առաջինն ունի ֆիզիկական, երկրորդը՝ հոգեկան բնույթ: Նա դեմ էր Վունդտի այն գաղափարին, որ հոգեբանական հետազոտության հիմնական առարկան գիտակցության կառուցվածքային տարրերն են: Ըստ Բրենթանոյի, նպատակահարմար է հետազոտել ոչ թե հոգեկան գործընթացների կառուցվածքային տարրերը՝ զգայական մտապատկերները, այլ հենց այդ գործընթացները՝ պատկերացումները, դատողությունները, հուզական գնահատականները, որպես ամբողջական գործողություններ: Վերջիններով է պայմանավորված հոգեկան գործունեության ինտենցիան՝ ուղղվածությունը դեպի առարկան: Առարկան, օբյեկտն, ըստ Բրենթանոյի՝ գիտակցությունից անկախ գոյություն ունեցող ֆիզիկական իրականությունը չէ: Այն գոյություն ունի միայն այնքանով, որքանով իրականանում է գիտակցության մեջ՝ որպես երևույթ, որպես հոգեկան գործողության ինտենցիոնալ բաղադրիչ:
Իմացության հիմնահարցերի պարզաբանման համար Բրենթանոն նպատակահարմար էր գտնում հոգեբանության և իմացաբանության միավորումը: Ըստ նրա, միայն այս ճանապարհով էր հնարավոր բացահայտել իմացական գործընթացի օրինաչափությունները: Իր տեսությունը Բրենթանոն անվանում է փսիխոգնոզիա կամ ֆենոմենոգնոզիա, որտեղ հետազոտության հիմնական առարկաները իմացական գործողություններն ու գիտակցության մեջ ներկայացվող ֆենոմեններն են: Այս տեսության կարևորագույն հասկացությունն ինտենցիոնալ գիտակցությունն է, որը նշանակում է, որ գիտակցական գործունեությունն ուղղված է դեպի իր առարկան, գիտակցումը միշտ ինչ-որ բանի գիտակցում է: Հնարավոր չէ վերացական, առարկայից կտրված գիտակցության կամ մտածողության գոյությունը: Իսկ քանի որ առարկան մեր գիտակցության մեջ իրականացող ֆենոմեններն են, հետևաբար, մարդուն հասանելի միակ իրական աշխարհը գիտակցվող առարկաների աշխարհն է: Դրանից դուրս գտնվող առարկաներն ու դրանց ազդեցությունները ենթակա չեն հետազոտության:
Բրենթանոն դեմ էր լաբորատոր պայմաններում գիտակցության բովանդակության արհեստական մասնատմանը: Նրա կարծիքով, հոգեկան գործողությունների հետազոտությունն անհրաժեշտաբար պետք է հիմնվեր էմպիրիկ, բնական պայմաններում իրականացվող դիտման մեթոդի վրա, որն, ըստ Բրենթանոյի, առավել լայն էր, քան ցանկացած այլ փորձարարական մեթոդ: Այսպիսով, նոր զարգացող գիտական հոգեբանության ոլորտում, փորձարարական մեթոդների կողքին իր տեղն է գտնում դիտումը, որպես համակարգված հետազոտական մեթոդ:
Չնայած որ նախնական շրջանում, վունդտյան հոգեբանական համակարգի հետ մրցակցության մեջ Բրենթանոյի հոգեբանական հայացքները շատ դեպքերում մնում էին ստվերում, այդուհանդերձ դրանք մեծ արժեք ունեցան հոգեբանության զարգացման համար :
Ծանոթագրություններ
Կատեգորիա:Ավստրիացի հոգեբաններ Կատեգորիա:Ավստրիացի փիլիսոփաներ Կատեգորիա:Մյունխենի համալսարանի շրջանավարտներ Կատեգորիա:Թյուբինհեմի համալսարանի շրջանավարտներ Կատեգորիա:Հումբոլդտի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ Կատեգորիա:19-րդ դարի փիլիսոփաներ Կատեգորիա:Մյունստերի համալսարանի շրջանավարտներ
Վայսդորֆ
Վայսդորֆ (Weißdorf), կոմունա Գերմանիայում՝ Բավարիա երկրամասի Հոֆ շրջանում։
Քրիստիանո Լոմբարդի
Քրիստիանո Լոմբարդի (Cristiano Lombardi, ), իտալացի պրոֆեսիոնալ ֆուտբոլիստ։ Ներկայումս Լացիոյից վարձավճարով հանդես է գալիս Սալերնիտանայի կազմում։ Խաղում է աջ վինգերի դիրքում ։
Լացիո
Լոմբարդին Լացիոյի ակադեմիայի սան է։ 2014 թվականի հուլիսի 12-ին նա 1 տարվա վարձավճարով տեղափոխվեց Տրապանի ։ Իր պրոֆեսիոնալ դեբյուտը նշեց սեպտեմբերի 13-ին՝ փոխարինման մտնելով Չիտադելայի դեմ խաղում և այս խաղում տալով գոլային փոխանցում ։ Առաջին հանդիպումը թիմի մեկնարկային կազմում անցկացրեց սեպտեմբերի 27-ին՝ Վարեզեի դեմ խաղում ։ Տրապանիի կազմում Լոմբարդին անցկացրեց 13 հանդիպում՝ դառնալով գոլային փոխանցման հեղինակ։
2015 թվականի օգոստոսի 31-ին Լոմբարդին վարձավճարով միացավ Սերիա C-ում հանդես եկող Անկոնային ։ Իր դեբյուտը նշեց սեպտեմբերի 13-ին՝ Պրատոյի դեմ խաղում ։ Իր առաջին գոլը պրոֆեսիոնալ կարիերայում խփեց սեպտեմբերի 26-ին՝ Լ'Ակվիլայի դեմ խաղում ։ Հոկտեմբերի 17-ին իտալացին գոլի և գոլային փոխանցման հեղինակ դարձավ Լուկեզեի դեմ խաղում՝ 2-1 հաշվով հաղթանակ պարգևելով իր թիմին ։ Անկոնայի կազմում Լոմբարդին անցկացրեց 25 հանդիպում առաջնությունում՝ դառնալով 4 գոլի և 2 գոլային փոխանցման հեղինակ։
2016-17 մրցաշրջանում Լոմբարդին վերադարձավ Լացիո։ Իր դեբյուտը Սերիա A-ում նշեց 2016 թվականի օգոստոսի 21-ին՝ Ատալանտայի դեմ խաղում ։ Այս խաղում նա խաղադաշտ դուրս եկավ թիմի մեկնարկային կազմում և գոլ խփեց հանդիպման 33-րդ րոպեին ։ Այս մրցաշրջանում Լոմբարդին անցկացրեց 19 հանդիպում՝ դառնալով 1 գոլի հեղինակ ։
2017 թվականի օգոստոսի 31-ին Լոմբարդին վարձավճարով տեղափոխվեց Բենևենտո  ։ Իր դեբյուտը նշեց սեպտեմբերի 17-ին՝ թիմի մեկնարկային կազմում խաղադաշտ դուրս գալով Նապոլիի դեմ խաղում։ 2018 թվականի փետրվարի 11-ին Ռոմայի դեմ խաղում իտալացին գոլային փոխանցում տվեց, սակայն Բենևենտոն պարտվեց 5-2 հաշվով։ Ակումբի կազմում Լոմբարդին անցկացրեց 17 հանդիպում՝ դառնալով 2 գոլային փոխանցման հեղինակ ։
2019 թվականի հունվարի 15-ին Լոմբարդին 18 ամսվա վարձավճարով միացավ Վենեցիային, սակայն Լացիո վերադարձավ 6 ամիս անց ։ Հուլիսի 17-ին նա 1 տարվա վարձավճարով տեղափոխվեց Սալերնիտանա  ։ Իր առաջին գոլը ակումբի կազմում խփեց նոյեմբերի 30-ին՝ Ասկոլիի դեմ խաղում ։ Դեկտեմբերի 7-ին Լոմբարդին 3 գոլային փոխանցում տվեց Չիտադելայի դեմ խաղում ։
Ակումբային վիճակագրություն
2020 թվականի հունվարի 12-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իտալացի ֆուտբոլիստներ Կատեգորիա:Լացիոյի ֆուտբոլիստներ Կատեգորիա:Տրապանիի ֆուտբոլիստներ Կատեգորիա:Անկոնայի ֆուտբոլիստներ Կատեգորիա:Բենևենտոյի ֆուտբոլիստներ Կատեգորիա:Վենեցիայի ֆուտբոլիստներ Կատեգորիա:Սալեռնիտանայի ֆուտբոլիստներ
Խան Առնաբայի շրջան
Վարչական կենտրոնն է Խան Առնաբա քաղաքը։ 2004 թվականի մարդահամարի տվյալներով շրջանը ունի 42,980 բնակչություն ։ Տարածքը 368.68 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կունեյտրայի գավառ
Էննի Սմիթ Պեկ
Էննի Սմիթ Պեկ (Annie Smith Peck,), ամերիկացի լեռնագնաց և գրող, ճամփորդության և հետազոտությունների մասին 4 գրքի հեղինակ։
Մանկություն և երիտասարդություն, կրթություն
Պեկը ծնվել է 1850 թվականի հոկտեմբերի 19-ին, Պրովիդենս քաղաքում ։ Սովորել է գիմնազիայում, այնուհետև՝ Ստոկբրիջի օրիորդների դպրոցում (Dr. Stockbridge’s School for Young Ladies), Պրովիդենս քաղաքի միջնակարգ դպրոցում (Providence High School), և «Ռոդ Այլենդի նորմալ դպրոցում» (Rhode Island Normal School), որտեղ մանկավարժներ էին պատրաստում։
Այնուհետև Պեկը լատիներեն է դասավանդել Պրովիդենս քաղաքի միջնակարգ դպրոցում, բայց այնտեղ երկար չի մնացել, տեղափոխվել է Միչիգան նահանգ, որպեսզի ինքնուրույն կյանք վարի, այնտեղ նա որպես մաթեմատիկայի և լեզուների ուսուցիչ աշխատել է Սագինոյի միջնակարգ դպրոցում (Saginaw High School), մինչև 1874 թվականը։ Պեկը ցանկանում էր ընդունվել Բրաունովսկու համալսարան, որտեղ սովորել էին նրա հայրն ու եղբայրները, բայց այդ ժամանակ կանանց այնտեղ չէին ընդունում ։
Պեկը այնուամենայնիվ որոշել էր շարունակել կրթությունը և ստանալ ամբողջական աստիճան։ Երբ նա դրա մասին հայտնում է ընտանիքին, նրա հարազատները այդ որոշումը համարում են «կատարյալ հիմարություն»՝ քոլեջ ընդունվել 27 տարեկանում։ Սակայն Պեկը պնդում էր, և հայրը որոշեց օգնել նրան ստանալ այնպիսի կրթություն, ինչպիսին ստացել էին նրա եղբայրները։ Էննի Պեկը ընդունվեց Միչիգանի համալսարան, որը 1871 թվականին իր դռները բացեց կանանց առջև ։ 1878 թվականին նա գերազանցությամբ ավարտեց համալսարանը՝ «հուներեն և անտիկ լեզուներ» (Greek and Classical Languages) մասնագիտացմամբ։ 1881 թվականին Միչիգան նահանգի համալսարանում նա ստացավ հունարենի մագիստրոսի աստիճան։ Այնուհետև նա մեկնեց Եվրոպա, որտեղ շարունակեց իր կրթությունը   Հաննովերում և Աթենքում ։ Պեկը առաջին կինն էր, ով կրթություն է ստացել Աթենքի Հին հետազոտությունների ամերիկյան դպրոցում։ Այնտեղ նա ուսումնասիրել է հնագիտություն, ինչպես նաև՝ ֆրանսերեն, իսպաներեն, և պորտուգալերեն ։
Հաջորդող կյանք
Էննի Պեկը երբեք չի ամուսնացել և մինչև ծերություն շարունակում էր զբաղվել լեռնագնացությամբ։ 1911 թվականին 65 տարեկանում Պերուում մագլցել է Կորոպունա սարի 5 գագաթներից մեկը, և այնտեղ պաստառ է տեղադրել, հետևյալ կարգախոսով. «Women’s Vote», աջակցելու «Ժաննա Դ՚ Արկի անվան կանանց ընտրության իրավունքների պայքարի լիգա»-ին (Joan of Arc Suffrage League), որի նախագահը ցանկանում էր դառնալ 1914 թվականին ։
Վերջին գագաթը, որը մագլցել էր Էննի Պեկը 85 տարեկանում Մեդիսոն սարի գագաթն էր, Նյու Հեմպշիր նահանգում ։
Մահ
Պեկը համաշխարհային շրջագայությունը սկսել է 1935 թվականին, 84 տարեկանում, բայց հիվանդացել է Աթենքի Ակրոպոլիս ելնելու ժամանակ։ Նա վերադարձել է Նյու Յորքում գտնվող Մոնտերեյ հյուրանոց, որտեղ 1935 թվականի հուլիսի 18-ին մահացել է բրոնխային թոքաբորբից ։ Նրա մարմինը դիալիզել են, աճյունը թաղել են Ռոդ Այլենդում ։
Էննի Սմիթի անձնական փաստաթղթերը, այդ թվում՝ օրագրերը, նամակներն ու նկարները պահվում են «Հատուկ հավաքածուների և արխիվների գրադարանում» (Library Archives and Special Collections) :
Ծանոթագրություններ
Կատեգորիա:Միչիգանի համալսարանի շրջանավարտներ Կատեգորիա:Ամերիկացի գրողներ
Խելյախան
Խելյախան (Хеляхан), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարա Սամուր գետի ձախ ափին՝ 10 կմ հեռավորության վրա։ Գետի երկարությունը 18 կմ է,ավազանի տարածքը 76,9 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ռուգազի համայնք
Ռուգազի համայնք (Ֆրանսերեն՝ Commune of Rugazi), մեկն է Բուրունդիի Հանրապետության 117 համայնքներից։ Մտնում է Բուբանզա շրջանի մեջ՝ որպես համայնք ։ Այն Ռուտանա շրջանի հինգ համայնքներից մեկն է։ Համայնքի մայրաքաղաքը Ռուգազի քաղաքն է։
Աղբյուրներ
Կատեգորիա:Բուբանզա շրջանի բնակավայրեր
Միսադայի շրջան
Միսադայի շրջան (ناحية مسعدة), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Կունեյտրայի գավառի չորս շրջաններից մեկը։
Կատեգորիա:Սիրիայի շրջաններ Կատեգորիա:Ալ-Կունեյտրայի գավառ
Սուրհանդակ (այլ կիրառումներ)
Սուրհանդակ կարող է վերաբերել՝
Սալավա
Սալավա (Salavas), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 532 մարդ, բնակչության խտությունը` 31.09 մարդ/կմ²։ Բնակավայրը զբաղեցնում է 17.11 կմ² տարածք։
Աշխարհագրություն
Գտնվում է Փարիզ քաղաքից 520 կմ հարավ, Լիոն քաղաքից` 160 կմ հարավ, Պրիվա քաղաքից` 45 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 346 աշխատունակ (15-64 տարեկան) բնակիչ, որոնցից ակտիվ էին 244-ը, իսկ ոչ ակտիվները` 102։ Ակտիվության ցուցանիշը կազմում է 70,5 %։ 244 աշխատունակ մարդկանցից աշխատել է 194 անձ (94 տղամարդ և 100 կին)։ Գործազուրկ են եղել 50 անձ (26 տղամարդ և 24 կին)։ 102 անաշխատունակներից 17-ը եղել են աշակերտներ կամ ուսանողներ, 52-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Երկու օվկիանոսների ակվարիում
Երկու օվկիանոսների ակվարիում (Two Oceans Aquarium), Հարավային կիսագնդի խոշորագույն ակվարիումը (Քեյփթաուն, Հարավաֆրիկյան Հանրապետություն)։ Ակվարիումը տեղակայված է Բարեհուսո հրվանդանից ոչ հեռու, որտեղ միախառնվում են Ատլանտյան և Հնդկական օվկիանոսների ջրերը։ Ակվարիումը գտնվում է Քեյփթաունի «Վիկտորիայի և Ալֆրեդի» (Victoria & Alfred Waterfront) ծովափում։ Բացվել է 1995 թվականի նոյեմբերի 13-ին։ Համարվում է աշխարհի խոշորագույն ակվարիումներից մեկը ։ Ավելի քան 30 ավազաններում լողում են Ատլանտյան և Հնդկական օվկիանոսների 300 տեսակներ, ինչպես նաև բազմաթիվ անողնաշարավոր կենդանիներ (հողմածաղիկներ, մեդուզաներ, ճիճուներ (Lamellibrachia), երկփեղկանիներ, փորոտանիներ և խեցգետնանմաններ։ Հատուկ ատրակցիոնները տեղավորում են 2 միլիոն լիտր Open Ocean Tank, որտեղ կարելի է տեսնել շնաձկներ և կատվաձկներ,  և  Living Kelp Forest (ջրիմուռների  անտառ), որը արտացոլում է ծովափի կենդանական աշխարհը։ Պինգվիններով և փոկերով ավազե լողափում նմանակվում է հրվանդանի տեղատվությունը և մակընթացությունը։
«Երկու օվկիանոսների ակվարիումում» լայնորեն ցուցադրվում են հարավաֆրիկյան ափամերձ գոտիներում բնակվող կենդանական և բուսական աշխարհի ներկայացուցիչները։
Արտաքին հղումներ
Կատեգորիա:Քեյփթաուն Կատեգորիա:Օվկիանարիումներ Կատեգորիա:1995 հիմնադրումներ
Արաշենդա (Գուրջաանի շրջան)
Արաշենդա (არაშენდა), գյուղ Վրաստանում։ Գտնվում է Կախեթի մարզի Գուրջաանի շրջանում։ Կենտրոնի բարձրությունը 450 մետր է։
Դիրք
Գյուղը գտնվում է ծովի մակարդակից 760 մետր բարձրության վրա։ Շրջկենտրոն Գուրջաանից հեռու է 10 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1109 մարդ, մեծամասնությունը՝ վրացիներ (98,6%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Ահաբեկչություն Բիր ալ Աբեդում
Ահաբեկչություն Բիր ալ Աբեդում, ահաբեկչական հարձակում, որը տեղի է ունեցել 2017 թվականի նոյեմբերի 24-ին Եգիպտոսի Հյուսիսային Սինայ նահանգի Բիր ալ Աբեդ բնակավայրի սուֆիստական մզկիթի վրա։ Ահաբեկչությունը տեղի է ունեցել Էլ Արիշ քաղաքից 40 կիլոմետր հեռավորության վրա։ Պայթյունի և դրան հաջորդած փոխհրաձգության արդյունքում զոհվել է ավելի քան 270 մարդ, ևս 130-ը ստացել են տարբեր աստիճանի վնասվածքներ ։ Այս ահաբեկչությունը դարձել է ժամանակակից Եգիպտոսի պատմության ամենախոշոր ահաբեկչությունը ։
Հարձակում
Տեղական ԶԼՄ-ների տվյալներով, ահաբեկիչները, ովքեր մոտեցել էին մզկիթին չորս արագագնացներով, պայթեցրել են ռումբերը, այնուհետև կրակ բացել սուֆիստական մզկիթում ողջ մնացած հավատացյալների ուղղությամբ ։ Ահաբեկիչները կրակ են բացել նաև ահաբեկչության վայր ժամանած շտապ օգնության ավտոմեքենաների ուղղությամբ ։
Զոհեր
2017 թվականի նոյեմբերի 25-ի տվյալներով հարձակման արդյունքում զոհվածների թիվը հասել է 270-ի, ավելի քան 130 մարդ վիրավորվել է։ Ոստիկանությունը հայտարարել է, որ տուժածներին տեղափոխել են տեղի հիվանդանոցներ, քանի որ երկրի զինված ուժերը արգելափակել են բնակավայրից դուրս եկող բոլոր ճանապարհները ։
Արձագանք
Հարձակումից հետո Եգիպտոսում հայտարարվել է եռօրյա ազգային սուգ։
Ծանոթագրություններ
Կատեգորիա:Ահաբեկչական գործողություններ Եգիպտոսում Կատեգորիա:2017 զանգվածային սպանություններ Կատեգորիա:2017 Եգիպտոսում
Սալխադի շրջան
Սալխադի շրջան (ناحية صلخد), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Սալխադի գավառի հինգ շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 24,045 մարդ ։
Վարչական կենտրոնն Սալխադ քաղաքն է։ Գտնվում է մարզի հարավային մասում։ Սահմանակից է հյուսիսում՝ Ալ-Սուեյդայի շրջան, արևելքում՝ Մալահի շրջան, հարավում՝ Հորդանան, արևմուտքում՝ Ալ-Կուրեյյայի, Ալ-Ղարիայի և Զեյբինի շրջաններ։ Քաղաքն ու շրջակա ավանները կազմում են 144.65 քառ. կմ տարածք։
Շրջանն ուննի 13 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝
Ծանոթագրություններ
Կատեգորիա:Սիրիայի շրջաններ Կատեգորիա:Սալխադի գավառ
Խզանոր
Խզանոր (Хзанор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 119 կմ հեռավորության վրա։ Գետի երկարությունը 39 կմ է,ավազանի տարածքը 712 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Սունիսայի գավառակ
Սունիսա, գավառակ (գյուղախումբ) պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթում։ Գտնվում էր Գայլ գետի ստորին հոսանքի տարածքում։ Կենտրոնը Սունիսա գյուղաքաղաքն էր։
Գավառակով անցնում էր արքունական ճանապարհը։
Պատմություն
Ք. Չելեբին XVII դարում գավառակը հիշատակել է Սունսար անվամբ ։
Ծանոթագրություններ
Կատեգորիա:Արևմտյան Հայաստանի գավառներ
Սահմանափակումների տեսություն
Սահմանափակումների տեսություն (Theory of constraints), ընդհանուր բիզնես կառավարման տեսություն է, որ ներկայացվել է իսրայելացի ֆիզիկոս Էլիյահու Մ. Գոլդրաթի կողմից՝ 1984 թվականին հրատարակված «Նպատակը» գրքում։ Այն ենթադրում է, որ որևէ բիզնես կառավարման գործում կարելի է առաջադիմել կամ ընդհանուր հաջողության հասնել՝ կենտրոնանալով տվյալ բիզնես-գործընթացի ամենաթույլ բաղադրիչի կամ բաղադրիչների վրա։
Այս տեսությունը հիմնվում է հետևյալ սկզբունքի վրա. «որևէ շղթայի ուժն առնչվում է նրա ամենաթույլ օղակի հետ»։ Սա նշանակում է, որ կազմակերպությունների բիզնես գործընթացները խոցելի են, որովհետև ամենաթույլ անձը կամ բաղադրիչը միշտ էլ կարող է վնասել կամ կոտրել դրանց սահուն վերելքը կամ բացասաբար ազդել արդյունքի վրա։
Ծանոթագրություններ
Կատեգորիա:Տնտեսագիտական տերմիններ Կատեգորիա:Բիզնես
Ախաշեն (գյուղ)
Ախաշեն (ახაშენი), գյուղ Վրաստանում։ Գտնվում է Կախեթի մարզի Գուրջաանի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2420 մարդ, մեծամասնությունը՝ վրացիներ (99,6%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Բանականության որսորդները
«Բանականության որսորդները» (Mindhunters), ռեժիսոր Ռեննի Հարլինի դրամատիկ մարտական թրիլլերը։ Ֆիլմի կարգախոսն է․ «Նրանք չեն կարողանում մտքեր կարդալ, բայց գիտեն մարդասպանի մասին ամեն ինչ» ։ Ըստ Ամերիկյան կինոասոցիացիայի վարկանիշների համակարգի՝ ֆիլմի դիտման համար մինչև 17 տարեկան երեխաների ծնողների ներկայությունը պարտադիր է։ Ֆիլմի սյուժեի հիմքում Ագաթա Քրիստիի «Տասը փոքրիկ սևամորթ» վեպն է։
Ստեղծման պատմություն
Ֆիլմի նկարահանումները սկսվել են Հոլանդիայում՝ Հաագաում, Ամստերդամում, Դելֆտում, Վելյուվեում, Խելդերլանդում և Զանդվորտում։ Ֆիլմի նկարահանման խումբը բյուջեի ցածրացման համար տեղափոխվեց Անգլիա։ Նկարահանումների սկիզբը և ֆիլմի ստեղծումը տեղափոխվեցին 2002 թվականի հունվար-սեպտեմբեր ամիսիներին։
Որպես խորհրդատու հանդես եկավ Ջեյմս Գրինլիֆը՝ ՀԴԲ-ի իրական գործակալ։ Հատուկ ֆիլմի համար Լոնդոնում ինը ամիս 10 նկարիչներ աշխատեցին 450 վիզուալ էֆեկտներ ստեղծելու համար։
Ֆիլմի համար նկարեցին մի քանի վերջաբան։ Վերջնական որոշման եկան միայն թեստ-դիտումներից հետո։
Սյուժե
ՀԲԴ-ի յոթ ուսանողներ գնում են ԱՄՆ-ի USN-ի կղզու բազա՝ վերջնական քննությունն անցնելու համար։ Նրանց հետ այնտեղ է գնում հոգեբան ոստիկան-քրեագետ։ Այդ կղզում կա փոքր քաղաք, որն օգտագործվում է ռազմական կրթության համար։ Ուսանողները պատրաստվում են դառնալ պրոֆեսիոնալ հոգեբան-քրեագետներ, ովքեր կհետաքննեն սպանություններ և կզբաղվեն սերիական մարդասպանների որոնմամբ։ Քննությունը բարեհաջող հանձնելու համար նրանք պետք է հետաքննեն քրեական գործեր, որոնք հորինված են իրենց ուսուցիչների կողմից։
Մարզումների սկզբին ծուղակի պատճառով երիտասարդ ուսանողներից մեկը մահանում է։ Մյուսները, հասկանալով, որ կղզում մոլագար մարդասպան կա, փորձում են լքել կղզին նավակով, սակայն այն պայթում է, երբ փորձում են մոտենալ նրան։ Փակվելով արտաքին աշխարհից առանձնացած կղզում՝ ուսանողները փորձում են գտնել մարդասպանին, ով այդ ժամանակ սկսում է սպանել մարդկանց՝ ցուցաբերելով արտասովոր հնարամտություն։ Մարդասպանը մարդկանց նետում է կոտրված ժամացույցներ, որոնցում նշված է հաջորդ մահվան ժամը։ Ողջ մնացածները պետք է բացահայտեն չարագույժ գաղտնիքներ, սակայն դրա համար նրանց այնքան էլ շատ ժամանակ չի մնում։
Արտաքին հղումներ
Կատեգորիա:2004 ֆիլմեր Կատեգորիա:Ռեննի Հարլինի ֆիլմեր Կատեգորիա:Ամերիկյան դրամա ֆիլմեր Կատեգորիա:Հոլանդական դրամա ֆիլմեր Կատեգորիա:Ամերիկյան մարտաֆիլմեր Կատեգորիա:Բրիտանական մարտաֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Բրիտանական դետեկտիվ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Բրիտանական թրիլեր ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Անգլերեն ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան քրեական թրիլեր ֆիլմեր
Խիրիվալյու
Խիրիվալյու (Хиривалю), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարա Սամուր գետի ձախ ափին՝ 17 կմ հեռավորության վրա։ Գետի երկարությունը 22 կմ է, ավազանի տարածքը 127 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Խիմրիկ
Խիմրիկ (Химрик), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 136 կմ հեռավորության վրա։ Գետի երկարությունը 22 կմ է,ավազանի տարածքը 72,1 կմ2 է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սեմա Քայգուսուզ
Սեմա Քայգուսուզ (Sema Kaygusuz, ), թուրք գրող, բանաստեղծուհի և սցենարիստ։
Կենսագրություն
Սեմա Քայգուսուզը ծնվել է 1972 թվականի օգոստոսի 19-ին Թուրքիայի Սամսուն քաղաքում զինվորականի ընտանիքում։ Մանուկ տարիքում ընտանիքի հետ հաճախ է բնակավայր փոխել, որի շնորհիվ ծանոթացել է Թուրքիայի տարբեր քաղաքների մշակույթներին։ 1990- 1994 թվականներին սովորել է Գազի համալսարանի գովազդի և հասարակայնության հետ կապերի ֆակուլտետում։ Ուսանողական տարիներին աշխատել է ռադիոյում, խաղացել թատրոնում և հետաքրքրվել պարարվեստով։ Այնուհետև տեղափոխվել է Ստամբուլ, որտեղ էլ բնակվում է մինչ օրս։ Ստամբուլում դասավանդում է գրական արվեստ ։
Նրա առաջին Ortadan Yarısından (Միջօրեի կեսին) վիպակը տպագրվել է 1997 թվականին։ Վեպին հաջորդել են պատմվածքների մի քանի ժողովածուներ՝ Sandik Lekesi (2000), Doyma Noktasi ("2002) և Esir Sözler Kuyusu (2004): 2006 թվականին լույս է տեսել նրա առաջին Yere Düşen Dualar վեպը ։ Ռեժիսոր Յեշիմ Ուստաօղլուի համար գրել է «Պանդորայի արկղ» (Pandora’nın Kutusu) ընտանեկան դրամայի սցենարը։ Այս ֆիլմը 2008 թվականին Սան Սեբաստիանի կինոփառատոնում ստացել է «Ոսկե լվացարանակոնք» մրցանակը ։
2007 թվականին Քայգուսուզը բացել է Թուրքիայի էթնիկ և կրոնական տարբերությունների ուսուցման կուրսեր։ 2008 թվականին ստացել է Գյոթեի անվան ինստիտուտի թոշակ և մեկ ամսով դարձել է Բեռլինի «քաղաքային գրող» ։ 2010 թվականին նա դարձել է գերմանական գրափառատոններից մեկի հյուրը։ Նրա գրքերը թարգմանվել են գերմաներեն, ֆրանսերեն, շվեդերեն և նորվեգերեն ։
Ծանոթագրություններ
Կատեգորիա:Թուրք գրողներ Կատեգորիա:Ստամբուլում ծնված գրողներ Կատեգորիա:Թուրք վիպասաններ Կատեգորիա:Թուրք կին գրողներ
Բակուրցիխե
Բակուրցիխե (ბაკურციხე), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Գուրջաանից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2574 մարդ, մեծամասնությունը՝ վրացիներ (99,4%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Ալ-Կուրեյյայի շրջան
Վարչական կենտրոնն Ալ-Կուրեյյա քաղաքն է։ Գտնվում է մարզի հարավարևելյան մասում։ Սահմանակից է հյուսիսում՝ Ալ-Սուեյդայի շրջան, արևելքում՝ Սալխադի շրջան, հարավում՝ Զեյբինի շրջան, արևելքում՝ Բոսրայի շրջան։ Քաղաքն ու շրջական ավանները կազմում են 130.56 քառ.կմ տարածք։
Շրջանն ուննի 4 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝
Ծանոթագրություններ
Կատեգորիա:Սիրիայի շրջաններ Կատեգորիա:Սալխադի գավառ
Բարալեթ
Բնակչությունը
Բնակվում են հայեր, կան նաև վրացիներ։ Հայերի մի մասը բնիկներ են, մյուսները գաղթել են Ալաշկերտից և Արդահանից՝ 1829-1830 թվականներին։ Համաձայն 2014 թվականի հաշվառումների, գյուղն ուներ 770 բնակիչ։
Մշակույթ և տնտեսություն
Բնակիչներն զբաղվում են հողագործությամբ և անասնապահությամբ։ Խորհրդային Միության տարիներին գյուղում կար մեքենավերանորոգման կայան, կարի արհեստանոց, հայկական միջնակարգ և վրացական ութամյա դպրոցներ, գրադարան, հիվանդանոց և այլն։ Հայկական դպրոցի շենքը կառուցվել էր 1867 թվականին, սկզբում եղել է մեկդասյան, հետագայում ` երկդասյան։
Պատմական ակնարկ և կրոն
Բարալեթում կա երկու եկեղեցի` վրացական (XI դար) և հայկական («Սուրբ Աստվածածին»), որը կառուցվել է հին եկեղեցու տեղում ` 1868 թ-ին։
Բարալեթը հիշատակվում է XVIII դարում ` Վախուշտիի կողմից որպես քաղաք։ Գյուղի շուրջը պահպանվել են վանքի, շենքերի, պարիսպների ավերակներ և գերեզմաններ, որտեղ հայտնաբերվել են քարե դագաղներ, իսկ 0,5 կմ հյուսիս գտնվում է սրբատաշ քարով կառուցված «Սուրբ Ստեփանոս» մատուռը։
Ծեր հրեան տղայի հետ (նկար, Պիկասո)
«Ծեր հրեան տղայի հետ» («Կույր մուրացկանը տղայի հետ»), իսպանացի նկարիչ և քանդակագործ Պաբլո Պիկասոյի կտավը, որը նկարել է 1903 թվականին Բարսելոնայում։
Պատմություն
Նկարը հայտնի «երկնագույն» ժամանակաշրջանի ամենանշանակալի կտավներից մեկն է։ Այն նկարվել է 1903 թվականին Բարսելոնայում։ Որոշ ժամանակ անց Պիկասոն տեղափոխվել է Փարիզ, որտեղ այս ստեղծագործությունը գնել է մոսկովյան վաճառական և հավաքորդ Սերգեյ Շչուկինը։ 1918 թվականին նրա հավաքածուն ազգայնացվել է, և արդյունքում նկարը հայտնվել է Մոսկվայում՝ Պուշկինի անվան կերպարվեստի պետական թանգարանում։
Այժմ նկարը ցուցադրվում է 19-20-րդ դարերի Եվրոպայի և Ամերիկայի արվեստի պատկերասրահում։
Նկարագրություն
Նկարի սյուժեն պարզ ու հասարակ է։ Գեղարվեստական արտահայտչամիջոցները ևս կոնկրետ և նվազագույն են։ Ծերունին ու տղան ցնցոտիներով են, փաթաթված են հին ծածկոցով։ Պատռված անդրավարտիքի տակից երևում են մուրացիկի չափազանց նիհար ոտքերը։ Անխնամ մորուքը, հին շարֆով կապած մազերը, փոս ընկած այտերը՝ այս ամենը վկայում են աղքատության և երկար ժամանակ թերսնուցման մասին։ Տղան խնձոր է ուտում՝ հավանաբար, օրվա միակ ողորմությունը։
Աշխարհի ողջ դառնությունն ու անարդարությունն արտահայտված են այս կտավում։ Հստակ գծերը հիշեցնում են քանդակագործական պատկեր։ Մանրամասների բացակայությունը միայն ընդգծում է դա։ Կապույտ ֆոնի վրա առանձնանում են միայն հերոսների դեմքերը և ծերունու ոտքերը։ Ոչ մի լրացուցիչ մանրամասնություն չի շեղում այս արտահայտիչ խմբից։
Սյուժե
Մուգ կապույտ ֆոնի վրա պատկերված են աղքատները՝ ծերունին և տղան, որոնք մարմնավորում են երկու անօգնական, անպաշտպան տարիքները՝ մանկությունն ու ծերությունը։ Պիկասոն պատկերել է հյուծված կույր ծերունուն։ Նրան սեղմված տղան նույնպես կույր է թվում, քանի որ աչքերն անշարժ ու անկենդան տեսք ունեն։ Նրանք լռում են, բայց մտովի խոսում են միմյանց հետ։ Չնայած ծերունին կույր է, նրա ներքին հայացքը թափանցում է իրերի և իրադարձությունների բուն էության մեջ։ Նա տեսնում է իրենց իրավիճակի ողջ սարսափը։
Տղան ծերունու մեջ միակ աջակցությունն ու հույսն է զգում։ Այս աշխարհում նրանք միայն երկուսով են, ոչ ոքի պետք չեն, և միայն փոխադարձ սերն է օգնում նրանց գոյատևել։
Արտաքին հղումներ
Կատեգորիա:Մոսկվայի Պուշկինի անվան կերպարվեստի թանգարանի նկարներ Կատեգորիա:Պաբլո Պիկասոյի նկարներ Կատեգորիա:1903 նկարներ
Նեբո (լեռ)
Նեբո լեռ (جبل نيبو Jabal Nībū; եբրայերեն՝הַר נְבוֹ Har Nevo, Աստվածաշնչի հայերեն թարգմանությունում հիշատակված է Նաբավ լեռ անվանումով), ծովի մակերևույթից մոտավորապես 710 մետր բարձրություն ունեցող սար Հորդանանում։ Աստվածաշնչում հիշատակված է որպես մի վայր, որտեղից Մովսեսը հայացք է գցել Խոստացյալ՝ Ավետյաց երկրի վրա։ «Հին կտակարանի» «Օրենքի երկրորդումը» գրքի վերջին՝ «Մովսեսի մահը» գլխում գրված է. «Մովսեսը Մովաբի հովտից բարձրացավ Նաբավ լեռը՝ Փոգովրի գագաթը, որ գտնվում է Երիքովի դիմաց։ Տերը նրան ցույց տվեց Գաղաադի ամբողջ երկիրը մինչև Դան, Նեփթաղիմի ամբողջ երկիրը, Եփրեմի ու Մանասեի ամբողջ երկիրը, Հուդայի ամբողջ երկիրը մինչև հեռավոր ծովը, անապատն ու շրջապատը Երիքովի՝ Արմավենիների քաղաքի, մինչև Սեգովր»:
Սարի գագաթից բացվում է Սուրբ երկրի համայնապատկերը, դեպի հյուսիս՝ Հորդանան գետի հովիտը։ Պարզ եղանակին երևում են նաև Արևմտյան ափը, Երիքով քաղաքը և նույնիսկ Երուսաղեմը։
Կրոնական նշանակությունը
Ըստ Աստվածաշնչի «Երկրորդ օրենք» գրքի վերջին գլխի՝ Մովսեսը բարձրացել է Նեբո լեռը՝ դիտելու Քանանի երկիրը, ուր, Տիրոջ խոսքի համաձայն, չպիտի մուտք գործեր ու ոտք դներ։ Նա մահացել է Մովաբում և, քրիստոնեական ավանդույթի համաձայն, թաղվել է սարի վրա, թեև նրա գերեզմանը զատորոշված չէ։ Աստվածաշնչի վերոնշյալ գլխում այդ մասին գրված է. «Նրան թաղեցին Գայիում, Փոգովրի տան մոտ, և ոչ ոք մինչև այսօր չգիտի, թե որտե՛ղ է նրա գերեզմանը»։ Իսլամական որոշ ավանդություններ ևս հաստատում են, որ թաղված պիտի լինի Նեբո սարի վրա, թեև որպես Մովսեսի հուղարկավորման վայր նշվում է նաև Երիքովից 11 կիլոմետր դեպի հարավ և Երուսաղեմից 20 կիլոմետր դեպի արևելք, Հուդայի լեռներում գտնվող Մաքամ էլ-Նաբի Մուսա սրբավայրը ։ Ուսումնասիրողները մինչև օրս էլ շարունակում են վիճել, թե ներկայումս Նեբո անվանվող սարը Աստվածաշնչի «Օրենքի երկրորդումը» գրքում հիշատակվող լե՝ռն է արդյոք։
Աստվածաշնչի «Մակաբայեցիների Բ գրքի» համաձայն՝ Երեմիա մարգարեն այս սարի քարանձավում է թաքցրել Ուխտի տապանակը։
Նեբո լեռան գագաթին տեղադրված է իտալացի քանդակագործ Ջոնվաննի Ֆանտոնիի քանդակած օձաձև խաչը, որը խորհրդանշում է անապատում Մովսեսի կերտած բրոնզե օձը և այն խաչը, որի վրա գամել են Հիսուս Քրիստոսին :
Պատմություն
Երկգագաթ սարի Սյաղա անվանումը կրող կատարին՝ 710 մետր բարձրության վրա ,1933 թվականին բյուզանդական եկեղեցու ավերակներ են հայտնաբերվել և մի վանքի մնացորդներ ։ Պեղումներն ու հնագիտական հետազոտությունները հագեցրել են այն եզրակացության, որ եկեղեցին կառուցվել է չորրորդ դարի երկրորդ կեսին՝ հիշատակելու համար Մովսեսի վախճանի վայրը։ Կառուցվածքով բազիլիկ հիշեցնող եկեղեցին հինգերորդ դարի վերջերին ընդարձակել են, իսկ 597 թվականին վերակառուցել։ Խճանկարով պատված հատակի ներքևում հայտնաբերվել են վեց շիրիմ։ Այս եկեղեցին առաջին անգամ հիշատակել է Էթերի տիկինը՝ դեպի Սուրբ երկիր իր կատարած ուխտագնացության մասին նամակ-հաշվետվությունում։
Մովսեսի մեմորիալը, որտեղ բյուզանդական խճանկարներ են գտնվում, 2007 թվականին փակվել էր՝ վերանորոգման նպատկով։ Այն վերաբացվել է 2016 թվականի հոկտեմբերի 15-ին  ։
Արտաքին հղումներ
Կատեգորիա:Հորդանանի աշխարհագրություն Կատեգորիա:Զբոսաշրջությունը Հորդանանում
Վազիսուբան (Գուրջաանի շրջան)
Վազիսուբան (ვაზისუბანი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Գուրջաանից հեռու է 14 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2862 մարդ, մեծամասնությունը՝ վրացիներ (99,7%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
13 պատճառ՝ ինչու
13 պատճառ՝ ինչու, ամերիկյան հեռուստասերիալ՝ նկարահանված Ջեյ Աշերի 2007 թվականի նույնանուն նովելի հիման վրա, որն ադապտացվել է Բրայան Յորկիի կողմից՝ Նեթֆլիքսի համար։ Առաջին եթերաշրջանը պարունակում է տասներեք սերիա։ Բոլոր սերիաները, ներառյալ հատուկ սերիան՝ 13 պատճառ՝ ինչու․ Պատճառներից դուրս, թողարկվեցին մարտի 31-ին, 2017՝ Նեթֆլիքսում։ Հեռուստասերիալի սյուժեն ծավալվում է մի աշակերտի շուրջ, ով կատարում է ինքնասպանություն մի շարք անհաջողություններից հետո՝ իր դպրոցի հստակ անհատների պատճառով։
Սկզբում այն նախատեսված էր որպես ֆիլմ՝ Universal Studios-ի կողմից և Սելենա Գոմեսը որպես գլխավոր դերակատար, սակայն ադապտացիայի փուլում վերջնականորեն ընտրվեց որպես հեռուստասերիալ՝ Netflix-ի կողմից, 2015 թվականին։ Արդյունքում Սելենա Գոմեսը աշխատեց որպես գործադիր պրոդյուսեր։ Սերիալը ստացավ համընդհանուր գովասանքներ քննադատների և դիտորդների կողմից, ովքեր գովեցին դրա թեման և դերասանական կազմը։
Արտադրություն
Universal Studios-ը 2011 թվականի փետրվարի 8-ին գնեց նովելի հիման վրա ֆիլմ նկարելու իրավունքները, որտեղ Սելենա Գոմեսը պետք է խաղար Հանա Բեյքերի դերը։ 2015 թվականի հոկտեմբերի 29-ին հայտնի դարձավ, որ Netflix-ը ստեղծում է հեռուստասերիալ նովելի հիման վրա, որտեղ Գոմեսը փոխարենը ծառայեց որպես գործադիր պրոդյուսեր։ Թոմ Մակքարիին առաջարկվեց ռեժիսորի դերը առաջին երկու սերիայի համար։ Հեռուստասերիալը արտադրված է Anonymous Content և Paramount Television ընկերությունների կողմից, որի գործադիր պրոդյուսերներ դարձան Գոմեսը, Մակքարթին, Ջոյ Գորմանը, Միշել Շուգարը, Սթիվ Գոլինը, Մենդի Թիֆեյը և Կրիստել Լեյբլին։
Հեռուստասերիալի նկարահանումները անց են կացվել 2016 թվականի ամռանը Հյուսիսային Կալիֆոռնիայի Վալյեհո, Բենիշա, Սան-Ռաֆաել, Կռոկեթ և Սեբաստապոլ քաղաքներում։ Բոլոր սերիաները, ներառյալ հատուկ սերիան՝ 13 պատճառ՝ ինչու․ Պատճառներից դուրս, թողարկվեցին մարտի 31-ին, 2017՝ Netflix-ում։
Դերասանների համար նկարահանման հրապարակում ներկա էին բուժիչ շներ՝ հաշվի առնելով հեռուստասերիալի ինտենսիվ և էմոցիոնալ բովանդակությունը։
Սոցիալական ազդեցության
Հեռուստասերիալը բերեց մեծ իրազեկություն ինքնասպանությանն ու երիտասարդներին։ Սերիալի շնորհիվ Բրազիլիայի ինքնասպանության թեժ գծի զանգերի թիվը աճեց գրեթե 100%-ով։
Ծանոթագրություններ
Կատեգորիա:Անգլերեն հեռուստասերիալներ Կատեգորիա:Ինքնասպանությունը հորինվածքներում Կատեգորիա:13 պատճառ՝ ինչու Կատեգորիա:2010-ականների ամերիկյան դրամա հեռուստասերիալներ Կատեգորիա:Ամերիկյան վեպերի էկրանավորումներ Կատեգորիա:Նեթֆլիքսի բնօրինակ ծրագրեր
Կապելա դու Ալտու Ալեգրի
Կապելա դու Ալտու Ալեգրի (Capela do Alto Alegre), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-արևմտյան նահանգի Բաիա մարզում։ Մտնում է Սեռինիա գավառի կազմի մեջ։ Բնակչությունը կազմում է 12 311մարդ՝ 2006 թվականի տվյալներով։ Գրավում է 655,805 կմ2 տարածք։ Բնակչության խտությունը՝ 18,7 մարդ/կմ²։
Պատմություն
Քաղաքը հիմնադրվել է 1912 թվականի ապրիլի 17-ին։
Աշխարհագրություն
Կլիման կիսաանապատային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1912 թվականին հիմնադրված բնակավայրեր
Վաչնաձիան (Գուրջաանի շրջան)
Վաչնաձիանի (ვაჩნაძიანი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Գուրջաանից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1529 մարդ, մեծամասնությունը՝ վրացիներ (99,3%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Ալ-Ղարիայի շրջան
Վարչական կենտրոնն Ալ-Ղարիա քաղաք է։ Գտնվում է մարզի հարավային մասում։ Սահմանակից է հյուսիս-արևելքում՝ Սալխադի շրջան, հարավում՝ Հորդանան, արևմուտքում՝ Զեյբինի շրջան։ Քաղաքն ու շրջական ավանները կազմում են 86.48 քառ.կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Սալխադի գավառ
Վեջին
Վեջին (ვეჯინი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Գուրջաանից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2935 մարդ, մեծամասնությունը՝ վրացիներ (99,6%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան